Drugog prosinca 2018. godine
nepoznati je glazbenik tvitao:
„Country glazba se razvija.“
Uz šašavu snimku,
isječak iz nove pjesme
koju je sutradan objavio na SoundCloudu.
Ljudima se svidjela.
Jako.
SoundCloud ju je stavio na popis 50 najboljih country pjesama,
a zatim je korisnik TikToka objavio snimku na kojoj pleše na nju,
promijenivši nastup u kaubojski nakon promjene ritma.
Nadahnuo je milijune oponašatelja.
Ubrzo potom debitirala je na Billboardovoj ljestvici popularnih country pjesama.
Ali Billboard ju je uklonio.
Zašto bi je tako brzo skinuli kad je očito stvarala zaradu?
Evo vam mig.
Kad je country umjetnik Cody Johnson zasvirao tu pjesmu,
dogodilo se ovo.
U izjavi za Rolling Stone,
Billboard je objasnio da „Old Town Road“
nije prihvatio dovoljno elemenata
današnje country glazbe.
Nastala je pomutnja glede toga što je uopće današnja country glazba.
Ta pomutnja traje i otprije pjesme „Old Town Road“.
Nekoć si mogao uključiti radio i znao si da slušaš country.
Sad moraš malo zastati da shvatiš što je.
Country glazba ne postoji.
Ne znam tko je snima, ali možda ih je četvero.
Zapravo, poznavatelji već desetljećima proglašavaju country glazbu mrtvom.
Međutim, country glazba
čini se jačom nego ikad.
U SAD-u ima najveću radijsku publiku od svih glazbenih žanrova.
I najbrže rastuću internetsku publiku.
Zašto se toliko ljudi buni oko toga što čini country glazbu?
Tko može biti zvijezda countryja?
Lakše je razumjeti naciju slušajući njezinu glazbu.
Country glazba naših predaka.
To je glazba srca Amerike
i temelj američke glazbene tradicije.
Govori o obitelji. Govori o religiji.
Country glazba popularna je u svijetu.
Japan ima umjetnike koji nastupaju u kaubojskim odorama.
Ljude iz većih gradova
danas osvaja country glazba.
COUNTRY GLAZBA
Štošta se danas može smatrati country glazbom,
ali stručnjaci se slažu…
Country pjevači su pripovjedači.
Bitna je priča.
Najviše me privlače priče.
Desetljećima se u dvorani Grand Ole Opry u Nashvilleu snimala emisija…
Grand Ole Opry. Uživo.
Prenosila je te priče u dnevne sobe Amerikanaca.
Priče o ponosu i svojoj postojbini.
Ponosim se što sam
Kći kopača ugljena
I o važnosti obitelji.
Moj šareni kaput
Mama mi je sašila
I o teškim vremenima.
Danas ju je prestao voljeti
Zato volim country glazbu. U najnižem je jarku
ljudskih emocija.
Country glazba prožeta je snažnim osjećajem prošlosti.
Onoga što je prije bilo.
Ta tradicija seže daleko u prošlost.
Do europskih useljenika koji su se nastanili podno Apalačkog gorja
i sa sobom donijeli balade.
Vjerske balade.
Balade o ubojstvima.
Za milost je vapila
Donijeli su i gusle.
Country glazbu oblikovala je narodna glazba mnogih drugih zemalja.
Njemački useljenici donijeli su valcer.
A Francuzi kotiljon.
Koji je postao ples square.
Meksički vaquerosi, prvotni kauboji,
američkim su kolegama predstavili marijači.
Alpske pjevačke skupine šire jodlanje.
A crni glazbenici donijeli su blues.
Raniji su glazbenici svirali gusle i bendža,
a taj spoj zvukova pronosili su nastupima putujući jugom SAD-a.
Bijeli izvođači bojili bi lice u crno
i imali vrlo karikaturan nastup
kojim su pokušavali oponašati
zamišljenu verziju crnačke kulture.
To možete čuti u izvedbi pjesme „Lovesick Blues” Emmetta Millera.
Počinje parodiranjem govora crnaca.
Miješa svoju inačicu bluesa…
s alpskim jodlanjem.
Ti različiti zvukovi dugo su se bili miješali
kad je komercijalna glazba doživjela uzlet 1920-ih.
Trebalo ju je brendirati da bi se prodavala.
Nastaju dvije vrste glazbe.
Country glazba ili tadašnja „brdska glazba“.
Brdska, iz podnožja Apalačkog gorja,
koja se poslije razdvojila na country i western.
I „rasnu glazbu“ ili „rasne pjesme“.
To jest, sve što izvode crni glazbenici.
Poslije je preimenovana u ritam i blues.
Osmišljene su za distribuciju slušateljima točno određene rase.
S vremenom su i zvukovi postajali sve prepoznatljiviji.
Crni glazbenici počeli su eksperimentirati s bubnjevima
i brzim taktovima.
I country se podijelilo na svoje podžanrove.
Bluegrass je ime dobio po Billu Monroeu i Bluegrass Boysima
i zvučao je poput starih gudačkih sastava.
Honkey-tonk je imao jači ritam. Možda prepoznajete ovu obradu.
Imam neki osjećaj, a zove blues
Ne znam što ću učiniti
Hanka Williamsa zvali su „brdskim Shakespeareom“.
U Grand Ole Opry donio je modernijih stil,
pjevajući stihove seksi prizvuka.
Hej, ljepotice
Kako ide ?
Ali niste smjeli pretjerivati.
Slika countryja koju je Opry projicirao u 50-ima
bila je pozitivna.
Nostalgična.
To je glazba srca Amerike.
Bubnjevi su čak bili zabranjeni.
Ali onda se country spojio s rockom.
Plavi mjeseče Kentuckyja
Nastavi svijetliti
Obasjaj onu koja je otišla
I ostavila me tužnog
Elvis je pjevao country pjesme,
ali s taktom posuđenim od ritma i bluesa.
Stil je poslije nazvan rockabilly;
spoj rocka i brdske glazbe.
Uz utjecaj mnogih drugih umjetnika,
to je na kraju postalo rock and roll.
Country industrija pružila je otpor
osnivanjem Udruge za country glazbu
kako bi spasila ugroženi žanr.
Stvarali su moderniji nashvilleski zvuk s pjevačicama poput Patsy Cline,
čiji je glas pokrenuo novu vrstu pjevanja countryja.
Ja
Rasipam se
U komadiće
Ali onda je glazbenik iz Memphisa posjetio Elvisova producenta.
Upucao sam čovjeka u Renu
Samo da gledam kako umire
„Folsom Prison Blues” Johnnyja Casha podsjećao je na balade o ubojstvima,
ali u ritmu teretnog vlaka.
Johnny Cash bio je narodni junak. Country glazba bila je narodna glazba.
Johnny Cash bio je čovjek iz naroda
poetične vizije i glasa od bilijun dolara.
Utro je put drugim glazbenicima koji su htjeli svirati country po svom.
Neki su zajedno snimili album.
Netko se sjetio: „Nazovimo ih The Outlaws.“
Dame vole odmetnike.
I paf!
Prvi country album platinaste naklade.
Ali može se reći da je brak rocka i countryja
konzumirao Garth Brooks.
U intervjuu je jednom riječju sažeo svoj stil stadionskog rocka.
To je seks.
Ali razvoj countryja tijekom desetljeća,
postavši više rock i više pop, donio je i loše reakcije.
Kao kad je Shania Twain stvarala country pop u doba MTV-ja
kombiniranjem unjkanja i seksepila.
Tradicionalisti su ga mrzili,
ali privukao je nove obožavatelje.
U 90-ima, 80-ima i 70-ima,
čak i prije toga,
ljudi bi se žalili zbog previše popa u country glazbi.
Nije kvar. Značajka je.
Neki su tradicionalisti frktali kad je pop zvijezda Olivia Newton-John
dobila nagradu za najbolju country pjesmu.
Sljedeće je godine voditelj doslovno zapalio
ime pobjednika Johna Denvera
koji je naginjao narodnoj glazbi.
Folk, rock i R&B bili su zvučna podloga prosvjeda
protiv Vijetnamskog rata i za građanska prava,
dok je country bio više usmjeren protiv prosvjeda.
Spremni smo ne samo nositi zastavu, nego se i boriti za nju.
Country glazba nosi tu poruku.
Poput „Okie From Muskogee” country pjevača M. Haggarda.
U Muskogeeju ne pušimo marihuanu
Dakle, John Denver nije bio u skladu s državnom politikom.
Ali prva pjesma s druge strane njegova petog albuma
bila je tipičnija za country pjevača.
Ceste seoske
Kući me povedite
Mjestu
Kojem pripadam
U 70-ima su se neki iz Nashvillea
jako mučili
da prihvate Johna Denvera.
Ali publika je voljela te pjesme.
Ali kad se 80-ih pojavio novi podžanr,
spoj countryja i R&B-ja,
sa spotovima pjevača u kaubojskim odorama
i repanjem tema country glazbe…
country industrija povukla je crtu.
No žanr je i dalje napredovao.
Godine 2005. umjetnik Cowboy Troy
objavio je glazbeni spot s obožavateljima s kaubojskim šeširima
i izravno se sučelio s otporom industrije prema pridošlicama.
Preradikalno
Ali već sam bio na CMA-u
Promjena se svidjela Timu McGrawu
Ali mnoge radijske postaje nisu.
Jedan voditelj programa kaže:
„Ne odgovara našem formatu. Ne smatramo je countryjem.“
Kad je riječ o country glazbi,
važno je naznačiti neke razlike.
Postoji country glazba, žanr,
i country glazba koja se pušta na radiju.
Jako je teško dospjeti na radio.
Gotovo uvijek
uključuje potpisivanje
za izdavačku kuću, gotovo uvijek iz Nashvillea.
Vjerojatno nakon sviranja po barovima ili pisanja pjesama za druge umjetnike.
Kad napokon objavite svoj album,
trebate izdavača da ga promovira na radijskim postajama.
U SAD-u je više od 2000 country postaja.
Country 102,5.
Echo Country 105.
Kava, country i Cody
Ako im se svidi vaš album, bit će na ljestvici radijske popularnosti.
Zahvaljujući promociji,
vaš bi se album i prodajom mogao probiti na ljestvici.
Ako želiš biti superzvijezda,
ako želiš imati dugotrajnu karijeru,
bar malo te mora biti na radiju.
Zbog toga su pjevačice u nepovoljnom položaju.
Godine 2000. na radijima ih se puštalo samo 33 % vremena.
A onda je ta brojka počela padati.
Radijski savjetnik Keith Hill 2015. je godine izjavio:
„Želite li veću slušanost na country postajama, izbacite žene.
Nisu povrće za našu salatu.
Rajčice naše salate su žene.“
Naravno, mnoge su se umjetnice uvrijedile.
U industriji je nastala pomutnja
nazvana „tomatogate“.
Ali brojke se otad nisu pomaknule.
Skupina je glazbenica 2015. osnovala country supergrupu The Highwomen
ne bi li nešto promijenile.
Sljedeće su godine osvojile nagrade za najbolju grupu, album,
a „Crowded Table“, poziv na zajedništvo, proglašena je najboljom pjesmom.
Želim kuću
S pretrpanim stolom
Ali ne na dodjeli nagrada CMA-a.
Na dodjeli nagrada Americana.
Americana je novi žanr.
Billboard ga je uvrstio na ljestvicu 2016.
i izvođače posvećenije akustičnim izvedbama
koje ćete čuti na alternativnim country postajama.
Iako zvuče bliže korijenima countryja
nego što se danas pušta na glavnim postajama.
Posljednje se desetljeće
glazba na country postajama opet promijenila.
Jason Aldean objavio je 2012.
spot za svoju pjesmu „Dirt Road Anthem”.
Izgleda i zvuči kao klasični country.
Zemljani put, kamionet.
No onda se nasloni na kamionet i počne repati.
Ne zabadaj nos Pazi na rječnik
Ili ću ti razbiti labrnju
Dospjela je na vrh radijskih ljestvica.
Spotovi drugih country hitova otad
izgledaju kao R&B i hip-hop spotovi iz 90-ih.
Snimanje iz niskog kuta,
ležerna vožnja autima,
djevojke bez mnogo odjeće.
Slični su i neki zvukovi.
Bas bubnjevi s ritam-mašina i pucketanje.
Usluga za streaming Pandora
analizirala je koliko drugih žanrova
utječe na popularne country pjesme.
Utjecaj rocka na country
smanjen je od 2010. do 2018. godine,
dok je utjecaj hip-hopa porastao.
Tijekom svoje povijesti country glazba lijepo je uključivala crnačku glazbu,
ali jako je loša bila u uključivanju crnaca.
U komercijalnoj country industriji
umjetnici druge boje kože zastupljeni su manje od četiri posto
u pjesmama na radiju i po umjetnicima koji su potpisali za velike izdavače.
U takav je svijet došao Lil Nas X.
„Old Town Road“ započinje nazalnim bendžom.
Stihovi su o temama countryja.
Šešir je crn Imam čizme iste boje
Jašem na konju
Ali ima trap ritam, bas bubnjeve
i naglaske na slogovima.
Dosta novo za country, ali ne baš toliko.
Odluka Billboarda da ukloni pjesmu
pokrenula je raspravu
o rasi i diskriminaciji u country glazbi.
Neki su to nazvali obračunom.
„Old Town Road“ savršen je primjer
kako nadzor granica country glazbe
služi kao zamjena za nadzor granica oko određene vrste američkog identiteta.
No osim što je bio queer glazbenik crnac,
Lil Nas X nije igrao tu igru.
Na neki je način zvučala kao country pjesma,
ali nije proizašla i podilazila
tradicionalnim slušateljima country glazbe.
Zajednica koja prati popularnu country glazbu
brzo je to prepoznala.
Ali Lil Nas X-u nije trebala ljestvica.
Zbog Twittera, TikToka i streaminga
„Old Town Road” bila je najpopularnija pjesma u SAD-u rekordnih 19 tjedana.
Streaming je nov način za proboj umjetnika.
Uzmeš mobitel i gotovo.
Evo što je sjajno i što je u trendu.
Svijet donosi tu odluku.
Blanco Brown ima sličnu priču kao Lil Nas X.
Obojica su iz Atlante u Georgiji.
Imam nekoliko glazbenih idola,
od Arethe Franklin do Georgea Straita,
Outkasta.
Popis je dug.
Spojivši ih u zvuk kojem je sam dao ime.
TrailerTrap. Spoj trailer glazbe i trapa.
Premostio sam prazninu i nazvao je TrailerTrap.
Country glazba s ritam-mašinom za malo štiha.
Npr., njegova pjesma „The Git Up“, linijski ples.
U svibnju 2019. godine dvojica polubraće objavila su video na TikToku
kako radosno plešu na tu pjesmu.
Proširio se. Do ljeta je postao viralan,
kao „Old Town Road“ nekoliko mjeseci prije.
Od dvije do 92 godine, svi i njihova baka plesali su to.
Nisam doživio da ja postanem viralan.
U svom spotu nosi Nikeice s mamuzama,
svira na ritam-mašini, ali i havajskoj gitari,
i vodi šaroliku skupinu u linijskom plesu.
Pojavljuju se i TikTokeri koji su pomogli da pjesma postane hit.
Blanco je htio postati dijelom country zajednice
onako kako Lil Nas X nikad nije namjeravao.
Pjesma se toliko puštala na radiju
da je ušla na ljestvicu radijske popularnosti, ali ne visoko.
No sljedeće godine, 2020.,
ova je pjesma dospjela na prvo mjesto.
Počinje starim uzorkom uobičajenim za hip-hop pjesme,
iako je ovo bio klasik honky-tonka.
A onda se izvitoperi.
I ritam se promijeni.
Ima jedna čaša
Ritam-mašina.
Koja će mi ublažiti bol
Sam Hunt prozvan je „Drakeom countryja”
i čovjekom koji je u nj uveo hip-hop.
Country i hip-hop jako su bliski.
Pričaju priče.
Neke su možda istinite, a neke lažne. Ali prenose poruku.
Mislim da je to važnije.
Rap i country dijele iste teme.
Ponos prema postojbini.
Ravno iz Comptona
Georgia
Definitivno sam iz…
New Yorka
Obiteljske vrijednosti.
Za moju braću s kćerima
Nijedna žena ne može zamijeniti moju mamu
Sve bih dao
Za još jedan bakin zagrljaj
I teška vremena.
Sit sam siromaštva Crnac sam
Vremena su bila teška
Nastojim ne gasiti svjetlo
Country i R&B
jako su srodni, zar ne?
Glazbeno su jako srodni.
Rap je nastao u siromašnim gradovima na sjeveru SAD-a…
nadovezujući se na desetljeća R&B-ja svojih predaka
koji se prvo svirao na bendžu,
instrumentu koji su robovi donijeli iz zapadne Afrike.
Prije emancipacije pjevali su duhovne i radne pjesme
na plantažama diljem američkog Juga.
Te su se seoske jadikovke razvile u blues.
Ti su se zvukovi pomiješali s baladama apalačkih guslara,
stvorivši korijene onoga što će se poslije dijeliti i prodavati
kao brdska glazba i rasne pjesme.
Postaju simboličke suprotnosti.
Granaju se i prepliću
te stvaraju gotovo svu američku popularnu glazbu.
Dakle, rap i country nisu suprotnosti.
Oni su davno izgubljeni rođaci.
Umjetnik koji se nije držao granica
bio je Ray Charles.
Davne 1962. godine
objavio je Modern Sounds in Country and Western Music 1 i 2
s posve novom primjesom bluesa
na country pjesmama poput „You Are My Sunshine”.
Curo, katkad me usrećuješ
Kad mi je nebo sivo
Ray Charles u pjesme je ubacivao malo swinga,
malo bluesa i soula.
Modern Sounds bio je tadašnji „Old Town Road“.
Country industrija nije ga prihvatila kao country glazbenika.
Ali ti su albumi možda promijenili country glazbu
kao i bilo koji album.
Ray Charles je bio sjajan country pjevač,
jedan od najboljih.
I danas se čuju njegovi odjeci.
Kao kad je Chris Stapleton prvi put nastupio
na CMA-u i zasvirao blues.
Noći sam provodio u baru
Alkohol je bio jedina ljubav Koju sam poznavao
Ili kad je Mickey Guyton nastupila na Grammyju 2021.
i ispričala priču.
Ako misliš da živimo
U zemlji slobodnih
Pokušaj biti
Crn poput mene
„Black Like Me“ mi je nevjerojatna pjesma
jer pjeva svoju istinu.
Poput svega, svi se moramo razvijati.
Ako se razvijamo, i glazba će se s vremenom razvijati.
Nadam se da će mladi umjetnici stasati
i govoriti istinu kao nikad dosad.
Ispričati je tako da ostaneš zatečen.
„To je to.”
Country glazba je kao otvorena cesta bez slijepe ulice.
Smatram da je to svrha glazbe.
Da govori srcu.
Prijevod titlova: Tomislav Šimunić